Den Vest-Sjællandske Avis, 1830-07-17
J en Skrivelse fra Admiral Duperre af 28de Juni melder denne: at en Storm har den 26de tilføiet Flaaden stor Skade. Mange af Krigskibenes Ankertoug og Lænker vare for korte og gik itu. Admiralen erklærer Bugten for en Position der ikke kan soutineres, og dog kunne ingen Forraad udskibes for Armeen naar Flaaden ikke forbliver paa denne Position; men den er overmaade vanskelig, og Stormene der ere meget hyppige; Admiralen har forlangt Ankertoug og Lænker fra Toulon, som Søepræfecten har sendt ham med Fregatten Thetis. - Af en anden Beretning fra Admiralen sees, at en Landevei er anlagt fra SidiFerrusch og til Sidi Chalaf paa Europæisk Maneer. - Private Breve fra Sidi Chalaf af 25de Juni melde: at Fægtningen Dagen tilforn var overmaade blodig. Algirerne skulle have havt 6000 Døde og Saarede. Kampen varede fra Dagens Frembrud til Kl. 7 om Aftenen. Breve angive de Franskes Tab til 800 Døde og Saarede; Seieren blev afgjort ved det Franske Artillerie. Den fiendtlige Armee bestod af 35000 Mand under Commando af Beien af Constantinch og var bleven forstærket ved et Detaschement fra Algier Mufti havde velsignet Tropperne inden de ud marscherede. Heden er stegen til 32 Grader. Chefen for Reserve Divisionen Gen. MontesqvieuFezenzac er ankommen til Paris for at hente Ordret; hans Division vil formodentlig gaaer under Seil den 10de eller 12te Juli (dette viser hvormange Folk Expeditionen koster), Mange Transportskibe ere i Beredskab for at afseile dertil. Man siger at Expeditionen er forbundet med store Vanskeligheder, og at den finder større Modstand end man havde ventet; Bulletinerne blive forandrede inden de blive publicerede. Man veed med Vished at de Franske have lidt et uhyre Tab i Træfningen den 19de Juni, og at et heelt Regiment Titaillers er blevet tilintetgjort af den Tyrkiske Miliis, og at Flaaden har været nærved at gaae til Grunde. – Alle de Franske Blade, selv de liberale, prise Gen. Bourmonts Mod. Energie og Omsorg for de Saarede; een af hans Sønner er saa haardt saaret, at man troer ikke at han kan leve. Man har fundet mange Kostbarheder i den fiendtlige Leier; Beiernes og især Jbrahim Agas Telt vare udsmykkede med al mulig Orientaisk Luxus. Dette Telt, 60 Fod langt og over 30 bredt, skal sendes til Paris til Kongen; det er af rødt uldent Tøi med overmaade smukke Broderier. De Franske bruge efter det nye System Kanonere til Forposter, som ere forsynede med et Slags nye Flinte af usædvanlig Længde hvilke holde Araberne i Respekt. Det svære Artillerie bestaaer af 82 Kanoner, man har anlagt en Landevei fra Staoneli for at transportere det men derfra og til Keiserslottet gives en gammel romersk Landevei, der endnu er saa god at den behøver kun at repareres for at bruges. Paa den nye Landevei derimod anlægges befæstede Stationer, hvortil man har taget Blokhuse, med sig fra Frankerige for ikke at anvende saameget Mandskab paa Eskorterne. Udsigten over Leieren paa Halvøen Sidi-Ferrusch fra Moscheen er et ubeskriveligt interressant Syn. Om Dagen seer det ud som en Stad man er i Begreb med at bygge paa, om Aftenen ligner det en uhyre Theaterdecoration, oplyst af tusinde Jld; mod Østen øiner man ud over Leieren over en jevn Jordbund fuld af Buske i Baggrunden; imod Sønden seer man Atlas Biergene i en stor Afstand, og imod Norden og Vesten udbreder Havet sig. Avantgarden cantonerer under de Telte der ere tagne fra Fienden, og Resten af Armeen bivouakerer under Løvbytter eller ved Vagtild. Heden er smeltende; men Søevinden afkiøler Luften om Middagstiden. Morgen og Aften er fortryllende; men Nætterne ere kolde og fugtige.